عبد اللہ بن عثمان بن عفان

عبد اللہ بن عثمان بن عفان (پیدائش: 620ء— وفات: نومبر 625ء) حضرت عثمان رضی اللہ عنہ اور رقیہ بنت محمد کے صاحبزادے ہیں۔ آپ پیغمبر اسلام حضرت محمد صلی اللہ علیہ وسلم کے نواسے ہیں۔

 تعارف 
آپ کا نام عبد اللہ والد ماجد کا نام عثمان بن عفان اور والدہ ماجدہ کا نام رقیہ بنت محمد ہیں۔
آپ کے والد ماجد کی کنیت ابو عبد اللہ آپ کے نام پر ہے۔

 سلسلۂ نسب 
آپ کا والد ماجد کی جانب سے سلسلۂ نسب یہ ہے:
عثمان بن عفان بن ابی العاص بن امیہ بن عبد شمس بن عبد مناف

والدہ ماجدہ کی جانب سے سلسلۂ نسب یہ ہے:
رقیہ بنت محمد (ﷺ) بن عبد اللہ بن عبد المطلب بن ہاشم بن عبد مناف

 پیدائش 
مصعب زبیری نے کہا کہ جب حضرت عثمان بن عفان نے حبشہ کی طرف ہجرت کی تو آپ کے ساتھ آپ کی زوجہ حضرت رقیہ بنت رسول اللہ ﷺ بھی تھیں۔ سرزمین حبشہ میں ایک بچہ پیدا ہوا جس کا نام عبد اللہ رکھا گیا۔
عبد الکریم بن روح بن عنبسہ بن سعید مولی حضرت عثمان بن عفان (جن کی والدہ ام عیاش رقیہ بنت رسول اللہ کی لونڈی تھیں) اپنے والد روح سے انھوں نے اپنے والد عنبسہ سے انھوں نے ان کی دادی ام عیاش سے روایت کی ہے کہ وہ کہتی تھیں حضرت رقیہ سے حضرت عثمان کا ایک لڑکا پیدا ہوا جس کا نام عبد اللہ نبی کریم نے رکھا۔ اسد الغابۃ فی معرفۃ الصحابۃ مصنف عزالدین بن الاثیر ابی الحسن بن محمد الجرزی اردو ترجمہ مولانا عبد الشکور فاروقی لکھنوی جلد دوم صفحہ 521

 وفات 
حضرت عبد اللہ چھ سال کے ہوئے تو ایک مرغ نے آپ کی آنکھ میں چونچ مار دی جس کی وجہ سے آپ بیمار ہو گئے۔ جمادی الآخر چار ہجری میں آپ نے وفات پائی۔رسول اللہ ﷺ نے آپ کی نماز جنازہ پڑھائی اور آپ کی قبر میں آپ کے والد ماجد حضرت عثمان اترے۔ طبقات ابن سعد مصنف محمد بن سعد اردو ترجمہ علامہ عبد اللہ العمادی جلد دوم حصہ سوم صفحہ 131

 حوالہ جات 

زمرہ:صحابہ و صحابیات
زمرہ:بنو امیہ
زمرہ:خلفائے راشدین کے بچے
زمرہ:ویکی ڈیٹا سے مختلف مختصر وضاحت
زمرہ:کم سنی میں اموات
زمرہ:جنت البقیع میں مدفون شخصیات